Казыханов, Ержан Хозе оглу

Ержан Хозе оглу Казыханов (; 1964 чылдың август 21-де төрүттүнген) – Казахстанның күрүне ажылдакчызы, дипломат. Төөгү эртемнериниң кандидады.

 Намдары 
Ержан Хозе оглу Казыханов 1964 чылдың август 21-де Казах ССР-ниң Алматы хоорайга төрүттүнген.

1987 чылда Ленинградтың күрүне университединиң чөөн чүк факультедин төөгүчү-чөөн чүк шинчилекчизиниң мергежилинге дооскан. Араб биле англи дылдарны билир.

1987–1989 чылдарда ССРЭ-ниң Чепсектиг күштеринге шериг албан-хүлээлгезин эрттирген.

1989–1992 чылдарда – Казах ССР-ниң Даштыкы херектер яамызының Протокол-политиктиг килдизиниң ийиги, бирги секретары.

1992–1995 чылдарда – Казахстан Республиказының Даштыкы херектер яамызының Күрүне протоколунуң эргелелиниң килдис эргелекчизи, даргазының оралакчызы.

1995–2000 чылдарда – Каттышкан Нациялар Организациязының чанында Казахстан Республиказының Доктаамал Төлээ чериниң бирги секретары, чөвүлекчизи.

2000–2003 чылдарда – Казахстан Республиказының Даштыкы херектер яамызының Хөй талалыг кады ажылдажылга департаментизиниң директору.

2003–2007 чылдарда – Каттышкан Нациялар Организациязының чанында Казахстан Республиказының Доктаамал Төлээлекчизи; Казахстан Республиказының хары угда Кубада Онза болгаш Бүрүн эргелиг Элчини.

2007–2008 чылдарда – Казахстан Республиказының Даштыкы херектер яамызының сайыдының оралакчызы.

2008 чылдың февраль айдан декабрь айга чедир – Казахстан Республиказының Президентизиниң дузалакчызы.

2009–2011 чылдарда – Казахстан Республиказының Австри Республикада Онза болгаш Бүрүн эргелиг Элчини; Казахстан Рес публиказының Венада делегей организацияларының чанында доктаамал төлээлекчизи.

2011 чылдың февраль айдан апрель айга чедир – Казахстан Республиказының Даштыкы херектер яамызының сайыдының оралакчызы.

2011 чылдың апрель 11-ден эгелеп - Казахстан Республиказының Даштыкы херектер яамызының сайыды.

2012 чылдың сентябрь 28-тен эгелеп - Казахстан Республиказының Президентизиниң дузалакчызы.

2014 чылдың сентябрь 17-ден эгелеп – Казахстан Республиказының Улуг Британия болгаш Соңгу Ирландияның Каттышкан Хаанныг күрүнезинде Онза болгаш Бүрүн эргелиг ЭлчиниУказ Главы государства .

2015 чылдың апрель 24-тен эгелеп – Казахстан Республиказының хары угда Ирландия болгаш Исландияда Онза болгаш Бүрүн эргелиг ЭлчиниУказ Главы государства.

2017 чылдың февраль 15-тен эгелеп – Казахстан Республиказының Американың Каттышкан Штаттарында Онза болгаш Бүрүн эргелиг Элчини.

2021 чылдың апрель 6-дан эгелеп – Казахстан Республиказының Президентизиниң улустар аразының кады ажылдажылгазының талазы-биле тускай төлээлекчизиНазначен специальный представитель Президента Казахстана по международному сотрудничеству.

Улустар аразының харылзаалары, хөй талалыг дипломатия болгаш Каттышкан Нациялар Организациязының ажыл-чорудулгазының онза чугула айтырыгларының талазы-биле Казахстан болгаш даштыкының периодиктиг үндүрүлгелеринде хөй санныг парлаан чүүлдерниң автору.

 Шаңналдары 
 «Казахстан Республиказының тускайлаң чорук чарлаанының 10 чылы» деп медаль (2001)
 «Казахстан Республиказының Үндезин хоойлузунуң 10 чылы» деп медаль (2005)
 «Күш-ажылчы шылгарал дээш» медаль (2005)
 «Казахстан Республиказының Парламентизиниң 10 чылы» деп медаль (2006)
 «Астананың 10 чылы» деп медаль (2008)
 Найырал ордени (2012 чылдың сентябрь 30 – Россия) – Россия Федерациязы-биле кады ажылдажылганы хөгжүдер, быжыглаарынга киирген улуг үлүү дээшУказ Президента Российской Федерации от 30 сентября 2012 года № 1342 «О награждении государственными наградами Российской Федерации иностранных граждан»
 «Курмет» ордениВручены государственные награды 
 «Парасат» ордени (2016)

 Демдеглелдер